

**บทที่ 2**

**ทิศทางการดำเนินงาน**

1. **สภาพการดำเนินงานของโรงเรียน ตามนโยบาย กลยุทธ์ วิสัยทัศน์และพันธกิจ**

**วิสัยทัศน์ของโรงเรียน (ปี 2562-2565)**

 **“โรงเรียนควนเนียงวิทยาจัดการศึกษาสู่มาตรฐานสากล สร้างคนดี มีจิตอาสา**

**สืบสานภูมิปัญญา รักษาสิ่งแวดล้อม น้อมนำหลักปรัชญาของเศรษฐกิจพอเพียง”**

**พันธกิจ**

1. พัฒนาผู้เรียนให้ได้คุณภาพมาตรฐานการศึกษาชาติและสากล ควบคู่คุณธรรมจริยธรรม รู้รักษ์ภูมิปัญญา และมีสุขภาพกาย สุขภาพจิตที่ดีสามารถดำรงชีวิตอยู่ในสังคมอย่างมีความสุขบนพื้นฐานปรัชญาของเศรษฐกิจพอเพียง

2. พัฒนาระบบบริหารการจัดการศึกษาให้มีประสิทธิภาพและเกิดประสิทธิผลโดยใช้โรงเรียนเป็นฐาน (SBM)

3. พัฒนาโรงเรียนให้เป็นโรงเรียนดี มีคุณภาพ มีบรรยากาศที่เอื้อต่อการเรียนรู้ สนองต่อความต้องการของผู้เรียนและเป็นที่ยอมรับของชุมชน

4. พัฒนาบุคลากรให้มีความสามารถจัดการเรียนการสอนอย่างมีประสิทธิภาพ โดยบูรณาการภูมิปัญญาท้องถิ่น เทคโนโลยี และเน้นผู้เรียนเป็นสำคัญ

**เป้าประสงค์**

1. ผู้เรียนได้รับการพัฒนาคุณภาพตามมาตรฐานการศึกษาของชาติ และสากล

2. ผู้เรียนนำหลักปรัชญาของเศรษฐกิจพอเพียงใช้ในชีวิตประจำวันและสืบสานภูมิปัญญาท้องถิ่น

3. ครูและบุคลากรทางการศึกษามีคุณภาพตามมาตรฐานวิชาชีพ

4. โรงเรียนมีระบบการบริหารจัดการที่มีประสิทธิภาพ

5. โรงเรียนได้รับการพัฒนาให้มีคุณภาพเป็นที่ยอมรับของชุมชน

**กลยุทธ์ระดับโรงเรียน**

กลยุทธ์ที่ 1 : สร้างความเสมอภาคและเพิ่มโอกาสทางการศึกษา

กลยุทธ์ที่ 2 : ส่งเสริมการบริหารและการจัดการศึกษาอย่างมีคุณภาพ

 โดยใช้สถานศึกษาเป็นฐาน (SBM) และการมีส่วนร่วมของชุมชน

กลยุทธ์ที่ 3 : พัฒนาผู้เรียนให้มีคุณภาพตามมาตรฐานการศึกษา

กลยุทธ์ที่ 4 : นำแนวทางปรัชญาของเศรษฐกิจพอเพียงสู่การปฏิบัติ

กลยุทธ์ที่ 5 : ส่งเสริมศักยภาพครูและบุคลากรทางการศึกษา

กลยุทธ์ที่ 6 : พัฒนาบุคลากรและผู้เรียนให้ทันต่อความเปลี่ยนแปลงทางเทคโนโลยี

กลยุทธ์ที่ 7 : เน้นคุณธรรมตามค่านิยมไทย 12 ประการ

กลยุทธ์ที่ 8 : พัฒนาสิ่งแวดล้อม และแหล่งเรียนรู้ต่าง ๆ

กลยุทธ์ที่ 9 : ส่งเสริมการเรียนรู้สู่มาตรฐานสากล

**ค่านิยม**

การนำองค์กรอย่างมีวิสัยทัศน์ จัดวางบุคคล สัมพันธ์ชุมชน ร่วมคิด ร่วมทำ นำวิจัยพัฒนาสู่ความสำเร็จ

**วัฒนธรรมองค์กร**

 ผนึกแรงผสานใจ ก้าวเคียงไหล่อย่างพร้อมเพรียง

 จุดมุ่งหมายคือชื่อเสียง นำควนเนียงขึ้นเคียงเมือง

**สมรรถนะหลักโรงเรียนควนเนียงวิทยา**

1. ผู้บริหารโรงเรียน บริหารจัดการด้วยระบบคุณภาพ โดยเน้นการมีส่วนร่วมของผู้มีส่วนได้ ส่วนเสีย
2. ครูและบุคลากรมุ่งพัฒนาคุณภาพการศึกษา สู่มาตรฐานสากล และยึดหลักปรัชญาของเศรษฐกิจพอเพียง
3. ส่งเสริมนักเรียนให้เป็นเลิศทางวิชาการ สื่อสาร 2 ภาษา ก้าวทันเทคโนโลยี เป็นคนดี มีคุณธรรม สืบสานภูมิปัญญา และร่วมกันรับผิดชอบต่อสังคม
4. ครูปฏิบัติตนตามจรรยาบรรณ มาตรฐานวิชาชีพ และพัฒนาสู่ความเป็นครูมืออาชีพ

**แผนงานระดับโรงเรียน**

 **กลุ่มบริหารวิชาการ**

ว.1 แผนงานการจัดการเรียนการสอน

 ว.2 แผนงานวิจัยเพื่อการพัฒนาการเรียนรู้

 ว.3 แผนงานพัฒนางานด้านประกันคุณภาพการศึกษา

 ว.4 แผนงานพัฒนาประสิทธิภาพการบริหารจัดการให้มีคุณภาพ

**กลุ่มบริหารทั่วไป**

ท.1 แผนงานเสริมสร้างบรรยากาศและภูมิทัศน์

 ท.2 แผนงานพัฒนาประสิทธิภาพการบริหารจัดการให้มีคุณภาพ

**กลุ่มบริหารงานบุคคล**

บ.1 แผนงานเพิ่มประสิทธิภาพของบุคลากร

 บ.2 แผนงานส่งเสริมประสิทธิภาพการปฏิบัติงานของบุคลากร

บ.3 แผนงานพัฒนาบุคลากรให้มีความก้าวหน้าทางวิชาชีพ

 บ.4 แผนงานพัฒนาประสิทธิภาพการบริหารจัดการให้มีคุณภาพ

**กลุ่มบริหารงบประมาณ**

ง.1 แผนงานเพิ่มศักยภาพด้านการเงินและพัสดุ

 ง.2 แผนงานพัฒนางานด้านนโยบายและแผน

 ง.3 แผนงานพัฒนาระบบและข้อมูลสารสนเทศ

ง.4 แผนงานพัฒนาประสิทธิภาพการบริหารจัดการให้มีคุณภาพ

 **กลุ่มบริหารกิจการนักเรียน**

ก.1 แผนงานส่งเสริมระบบดูแลช่วยเหลือนักเรียน

 ก.2 แผนงานพัฒนากิจกรรมส่งเสริมคุณธรรม จริยธรรมตามค่านิยมไทย 12 ประการ

ก.3 แผนงานส่งเสริมพัฒนากิจกรรมนักเรียน

 ก.4 แผนงานพัฒนาประสิทธิภาพการบริหารจัดการให้มีคุณภาพ

**คุณลักษณะอันพึงประสงค์ของนักเรียนโรงเรียนควนเนียงวิทยา**

|  |  |
| --- | --- |
| 1. รักชาติ ศาสน์ กษัตริย์
2. ซื่อสัตย์ สุจริต
3. มีวินัย
4. ใฝ่เรียนรู้
5. อยู่อย่างพอเพียง
6. มุ่งมั่นในการทำงาน
7. รักความเป็นไทย
8. มีจิตสาธารณะ
 |      |

**กระบวนการบริหารจัดการโรงเรียน**

 โรงเรียนควนเนียงวิทยาให้ความสำคัญกับการบริหารองค์กร เพราะเป็นปัจจัยหลักที่ส่งผลถึงประสิทธิภาพในการบริหารจัดการและผลลัพธ์ที่จะเกิดขึ้น ทั้งนี้เพื่อให้บรรลุเป้าหมายที่กำหนดและเป็นไปตามวิสัยทัศน์ที่ตั้งไว้ของโรงเรียน การบริหารงานของโรงเรียนควนเนียงวิทยาจะเกิดผลต่อการพัฒนาองค์กรที่มีคุณภาพนั้น ได้กำหนดรูปแบบของการบริหารที่ใช้เป็นเครื่องมือสำหรับการขับเคลื่อนการบริหารให้บรรลุวัตถุประสงค์ โดยให้ความสำคัญต่อการบริหารครอบคลุมเป้าหมายหลักสำคัญ 4 ด้าน คือ

1.นักเรียน 2.ครู 3.การจัดการเรียนรู้ 4. การบริหารจัดการ โดยใช้รูปแบบการบริหารงานแบบ KORNOR Model ซึ่งแสดงรายละเอียดดังนี้

**รูปแบบการบริหารงานแบบ KORNOR Model**

KORNOR Modelหมายถึง รูปแบบวิธีการบริหารจัดการเพื่อมุ่งให้เกิดการพัฒนาคุณภาพการดำเนินงานอย่างต่อเนื่อง ตามภารกิจและวัตถุประสงค์ขององค์กร ด้านระบบบริหารจัดการความรู้อันจะนำไปสู่คุณภาพผู้เรียนดี เก่ง มีสุข

K= Knowledge หมายถึง ความรู้ที่เกิดจากการศึกษาร่วมกัน ค้นคว้าเป็นความรู้ทางวิชาการวิเคราะห์เชื่อมโยงทิศทางและยุทธศาสตร์ทางการศึกษาทั้งเป้าหมายเชิงยุทธศาสตร์ระดับชาติ แผนพัฒนาเศรษฐกิจและสังคมแห่งชาติ แผนการศึกษาแห่งชาติ แผนปฏิบัติราชการของกระทรวงศึกษาธิการ และแผนพัฒนาการศึกษาขั้นพื้นฐาน รวมทั้งการบูรณาการความรู้จากภูมิปัญญาท้องถิ่น ความรู้จากประสบการณ์ของเครือข่ายต่าง ๆที่เกี่ยวข้องและความรู้ทางด้านเทคโนโลยีที่ทันสมัยเพื่อการนำพาองค์กรสู่สากล

O=Objective หมายถึง การร่วมกันกำหนดวัตถุประสงค์ เป้าหมาย กำหนดแนวปฏิบัติที่ทันสมัยตัวชี้วัดในการดำเนินงาน ที่เป็นแนวทางในการขับเคลื่อนองค์กรสู่ความสำเร็จและเกิดประสิทธิภาพสอดคล้องกับนโยบายในทุกระดับ

R=Responsibility หมายถึง การจัดวางบุคลากรตรงตามภาระงาน ความสามารถ ความรู้ มุ่งเน้นผลสัมฤทธิ์ของงานที่สนองต่อวิสัยทัศน์ วัตถุประสงค์ที่กำหนด โดยส่งเสริมให้มีความรับผิดชอบรู้จักรักษากฎ กติกา การทำงานเป็นทีมและรักษารูปแบบการปฏิบัติงานที่เที่ยงตรง แม่นยำ ด้วยระบบวงจรคุณภาพ PDCA

N=Network หมายถึง การส่งเสริมความสัมพันธ์ระหว่างโรงเรียนกับหน่วยงานในพื้นที่ทั้งภาครัฐและภาคเอกชน ตลอดทั้งให้ความสำคัญกับเครือข่ายต่าง ๆของโรงเรียน ให้มีบทบาทเข้ามามีส่วนร่วมในการพัฒนาคุณภาพการจัดการศึกษาของโรงเรียนโดยยึดหลักการ SBM คำนึงถึงประโยชน์สุดสุดแก่นักเรียน และโรงเรียนเป็นสำคัญ

O=Organization หมายถึง จัดระเบียบและระบบโครงสร้างองค์กรที่เอื้อต่อการบริหารงานภายในและเหมาะสมกับบริบท สภาพแวดล้อมด้านต่าง ๆ ที่โรงเรียนตั้งอยู่ รวมทั้งรองรับการจัดระบบประกันคุณภาพภายในสถานศึกษา และมาตรฐานการศึกษาของโรงเรียน

R=Research หมายถึง ส่งเสริมสนับสนุนการวิจัยในการแก้ปัญหาและพัฒนาคุณภาพการศึกษาของผู้เรียนและสถานศึกษา รวมทั้งดำเนินการวางแผนพัฒนาคุณภาพการศึกษาตามหลักประกันคุณภาพการศึกษาให้บรรลุเป้าหมายความสำเร็จของสถานศึกษา ติดตามตรวจสอบและประเมินคุณภาพภายในเพื่อปรับปรุงพัฒนาอย่างต่อเนื่องโดยใช้วงจรคุณภาพ PDCA โดยมุ่งหวังให้เกิดผลสัมฤทธิ์ทางด้านการจัดการศึกษาที่มีคุณภาพของโรงเรียน สามารถพัฒนาผู้เรียนสู่มาตรฐานสากลและอยู่ร่วมในสังคมอย่างมีความสุข

**แผนผังแสดงระบบการกำกับ ติดตาม การดำเนินงานในโรงเรียน**

**12 นโยบายการจัดการศึกษา 7 วาระเร่งด่วน ของกระทรวงศึกษาธิการ**

รมว.ศธ. ‘ตรีนุช เทียนทอง’ เข้ารับตำแหน่งอย่างเป็นทางการ พร้อมสานต่อโครงการสำคัญอย่างเป็นรูปธรรม เสนอรูปแบบการทำงาน “TRUST” สร้างความเชื่อมั่นและความไว้วางใจให้กับสังคม พร้อมแถลง 12 นโยบายการจัดการศึกษา 7 วาระเร่งด่วน (Quick Win) ของกระทรวงศึกษาธิการ รมว.ศึกษาธิการ แถลงข่าวต่อสื่อมวลชนก่อนการประชุมว่า วันนี้ถือเป็นวันเริ่มต้นการทำงานวันแรก กระทรวงศึกษาธิการ (ศธ.) เป็นกระทรวงขนาดใหญ่ที่มีกรอบภาระงานมากมาย โดยโครงการดี ๆ ที่อดีต รมว.ศธ. ดำเนินการไว้ ซึ่งจะสานต่อ เช่น โรงเรียนคุณภาพชุมชน ซึ่งเป็นงานสำคัญที่จะต้องเร่งสานต่อให้เป็นรูปธรรมมากยิ่งขึ้น รวมถึงการแก้ไขปัญหาเร่งด่วนที่สังคมจับตามองอยู่ อาทิ เรื่องความปลอดภัยในสถานศึกษา ซึ่งโรงเรียนถือเป็นบ้านหลังที่สองของเยาวชน จึงมีความคาดหวังของผู้ปกครองและสังคมอย่างมาก โดยต้องหาแนวทางในการทำอย่างไรให้มีมาตรการที่ถูกต้อง หากระบวนการป้องกันการเกิดเหตุร้ายจากกรณีศึกษาต่าง ๆ เพื่อช่วยดูแลให้โรงเรียนเป็นสถานที่ปลอดภัยอย่างแท้จริง ความรู้เรื่องดิจิทัลและทักษะที่จําเป็นในศตวรรษที่ 21 การขับเคลื่อนภาพลักษณ์ที่ดีของการอาชีวศึกษา เป็นต้น

**คำแถลงนโยบายการจัดการศึกษา ของนางสาวตรีนุช  เทียนทอง รัฐมนตรีว่าการกระทรวงศึกษาธิการ**

 ดิฉันรู้สึกเป็นเกียรติอย่างยิ่ง ที่ได้รับพระมหากรุณาธิคุณโปรดเกล้าโปรดกระหม่อมให้เข้ามารับหน้าที่เป็นรัฐมนตรีว่าการกระทรวงศึกษาธิการในครั้งนี้ ดังที่ดิฉันและทุกท่านทราบดีว่า ภารกิจด้านการศึกษานั้นเป็นภารกิจที่มีความสำคัญอย่างยิ่งกับประเทศชาติ ย้อนกลับไปเมื่อวันที่ 1 เมษายน 2435 ซึ่งเป็นวันก่อตั้งกระทรวงศึกษาธิการของเรา ที่แต่เดิมมีชื่อว่า “กระทรวงธรรมการ” นับจนถึงวันนี้ จะครบรอบ 129 ปีแห่งการสถาปนา ในวันที่ 1 เมษายน 2564 องค์กรของเรามีทั้งเรื่องราวและผู้คนมากมายผ่านเข้ามาเป็นส่วนหนึ่งของการหมุนเวียนเปลี่ยนผ่าน มีวิกฤตและโอกาสเกิดขึ้นนับครั้งไม่ถ้วน

อีกทั้งในปัจจุบันนี้ สถานการณ์โลกเปลี่ยนแปลงไปอย่างรวดเร็ว ดังที่มีคำกล่าวว่าเป็น **“โลกไร้พรมแดน”**จึงนับเป็นอีกหนึ่งความท้าทายของผู้บริหาร ครู และบุคลากรทางการศึกษาอย่างยิ่ง ที่จะต้องปฏิบัติหน้าที่บนความคาดหวังของสังคม

ดิฉันมีความคิดเห็นว่า พวกเราจะต้องสร้าง **“ความเชื่อมั่น ไว้วางใจ” หรือ “TRUST”**ให้กับสังคม โดยเฉพาะอย่างยิ่ง เด็กและผู้ปกครอง ว่าเราสามารถที่จะเป็นหลัก หรือที่พึ่งให้กับพวกเขาได้

**“TRUST” หมายถึง “ความไว้วางใจ”** เป็นรูปแบบการทำงานที่จะทำให้ครู บุคลากรทางการศึกษา ผู้ปกครอง ผู้เรียน และประชาชน กลับมาให้ความไว้วางใจในการทำงานของกระทรวงศึกษาธิการอีกครั้ง

**T        ย่อมาจาก Transparency (ความโปร่งใส)**
**R**        ย่อมาจาก **Responsibility (ความรับผิดชอบ**)
**U**        ย่อมาจาก **Unity (ความเป็นอันหนึ่งอันเดียว)**
**S**        ย่อมาจาก **Student-Centricity (ผู้เรียนเป็นเป้าหมายแห่งการพัฒนา)**
**T**        ย่อมาจาก **Technology (เทคโนโลยี)**

รูปแบบการทำงาน **“TRUST”** คือการพัฒนาต่อยอดจากรูปแบบการทำงาน **“MOE ONE TEAM”** หรือ **“การทำงานร่วมกันเป็นหนึ่งเดียวของกระทรวงศึกษาธิการ”** ที่กระทรวงศึกษาธิการได้ดำเนินการมาโดยตลอดซึ่ง **“TRUST”** จะเข้ามาเป็นส่วนเสริมในเรื่อง**ความโปร่งใส** ทั้งในเชิงกระบวนการทำงานและกระบวนการตรวจสอบจากภาคส่วนต่าง ๆ การสนับสนุนให้ผู้ปฏิบัติงานทุกคนดำเนินการตามภารกิจของตน ด้วย**ความรับผิดชอบ**ต่อตัวเอง องค์กร ประชาชน และประเทศชาติ ให้ความสำคัญกับการประสานความร่วมมือจากทุกภาคส่วน (Participation) ผ่านกลไกการรับฟังความคิดเห็นมาประกอบการดำเนินงานต่าง ๆ ที่เป็นประโยชน์ต่อการยกระดับคุณภาพการศึกษา ทั้งนี้กระทรวงศึกษาธิการเป็นพื้นที่ของทุกคน มี**ความเป็นอันหนึ่งอันเดียว** ระหว่างครู บุคลากรทางการศึกษา ผู้ปกครอง ผู้เรียน และประชาชน ซึ่งมีเป้าหมายร่วมกัน คือ การมี**ผู้เรียนเป็นเป้าหมายแห่งการพัฒนา** โดยการทำให้ผู้เรียนมีวิธีคิดและทักษะที่เป็นสากลสอดคล้องกับพลวัตในศตวรรษที่ 21 ควบคู่ไปกับสำนึกและความเข้าใจในความเป็นไทย ผ่านการมีความพร้อมด้าน**เทคโนโลยี**ทั้งในเชิงโครงสร้าง (Infrastructure) คือ การเข้าถึงสิ่งจำเป็นและสิ่งอำนวยความสะดวกด้านการศึกษาอย่างทั่วถึง เพื่อลดความเหลื่อมล้ำของโอกาสในการศึกษา และในเชิงการเรียนรู้ (Learning) คือแหล่งข้อมูล แหล่งเรียนรู้รูปแบบต่าง ๆ ที่ทันสมัย และจะช่วยให้ผู้เรียนทุกคนถึงพร้อมซึ่งคุณลักษณะอันพึงประสงค์ทุกประการ เพื่อเป็นการตระหนักถึงความสำคัญของยุทธศาสตร์ชาติด้านการพัฒนาและเสริมสร้างศักยภาพทรัพยากรมนุษย์ โดยเฉพาะแผนแม่บทภายใต้ยุทธศาสตร์ชาติ (พ.ศ. 2561 – 2580) ประเด็นการพัฒนาศักยภาพคนตลอดช่วงชีวิต การสร้างสภาพแวดล้อมที่เอื้อต่อการพัฒนาและเสริมสร้างศักยภาพมนุษย์ การพัฒนาเด็กตั้งแต่ช่วงตั้งครรภ์จนถึงปฐมวัย

การพัฒนาช่วงวัยเรียน/วัยรุ่น การพัฒนาและยกระดับศักยภาพวัยแรงงาน รวมถึงการส่งเสริมศักยภาพวัยผู้สูงอายุ ประเด็นการพัฒนาการเรียนรู้ที่ตอบสนองต่อการเปลี่ยนแปลงในศตวรรษที่ 21 และพหุปัญญาของมนุษย์ที่หลากหลาย และประเด็นอื่นที่เกี่ยวข้อง

1. **นโยบายการจัดการศึกษาของกระทรวงศึกษาธิการ**
2. **การปรับปรุงหลักสูตรและกระบวนการเรียนรู้ให้ทันสมัย และทันการเปลี่ยนแปลงของโลกในศตวรรษที่ 21**โดยมุ่งพัฒนาผู้เรียนทุกระดับการศึกษาให้มีความรู้ ทักษะและคุณลักษณะที่เหมาะสมกับบริบทสังคมไทย
3. **การพัฒนาคุณภาพและประสิทธิภาพครูและอาจารย์ในระดับการศึกษาขั้นพื้นฐานและอาชีวศึกษา** **ให้มีสมรรถนะทางภาษาและดิจิทัล**เพื่อให้ครูและอาจารย์ใด้รับการพัฒนาให้มีสมรรถนะทั้งด้านการจัดการเรียนรู้ ด้วยภาษาและดิจิทัล สามารถปรับวิธีการเรียนการสอนและการใช้สื่อทันสมัย และมีความรับผิดชอบต่อผลลัพธ์ทางการศึกษาที่เกิดกับผู้เรียน
4. **การปฏิรูปการเรียนรู้ด้วยดิจิทัลฝานแพลตฟอร์มการเรียนรู้ด้วยดิจิทัลแห่งชาติ (NDLP) และการส่งเสริมการฝึกทักษะดิจิทัลในชีวิตประจำวัน**เพื่อให้มีหน่วยงานรับผิดชอบพัฒนาแพลตฟอร์มการเรียนรู้ด้วยดิจิทัลแห่งชาติ ที่สามารถนำไปใช้ในกระบวนการจัดการเรียนรู้ที่ทันสมัยและเข้าถึงแหล่งเรียนรู้ได้อย่างกว้างขวางผ่านระบบออนไลน์ และการนำฐานข้อมูลกลางทางการศึกษามาใช้ประโยชน์ในการพัฒนาประสิทธิภาพการบริหารและการจัดการศึกษา
5. **การพัฒนาประสิทธิภาพการบริหารและการจัดการศึกษา โดยการส่งเสริมสนับสนุนสถานศึกษาให้มีความเป็นอิสระและคล่องตัว การกระจายอำนาจการบริหารและการจัดการศึกษาโดยใช้จังหวัดเป็นฐาน** โดยอาศัยอำนาจตามกฎหมายการศึกษาแห่งชาติที่ได้รับการปรับปรุงเพื่อกำหนดให้มีระบบบริหารและการจัดการ รวมถึงการจัดโครงสร้างหน่วยงานให้เอื้อต่อการจัดการเรียนการสอนให้มีคุณภาพ สถานศึกษาให้มีความเป็นอิสระและคล่องตัว การบริหารและการจัดการศึกษาโดยใช้จังหวัดเป็นฐาน มีระบบการบริหารงานบุคคลโดยยึดหลักธรรมาภิบาล
6. **การปรับระบบการประเมินผลการศึกษาและการประกันคุณภาพ พร้อมจัดทดสอบวัดความรู้ และทักษะที่จำเป็นในการศึกษาต่อระดับอุดมศึกษาทั้งสายวิชาการและสายวิชาชีพ**เพื่อให้ระบบการประเมินผลการศึกษาทุกระดับและระบบการประกันคุณภาพการศึกษา ได้รับการปรับปรุงให้ทันสมัย ตอบสนองผลลัพธ์ทางการศึกษาได้อย่างเหมาะสม
7. **การจัดสรรและการกระจายทรัพยากรให้ทั่วถึงทุกกลุ่มเป้าหมาย รวมถึงการระดมทรัพยากรทางการศึกษาจากความร่วมมือทุกภาคส่วน**เพื่อให้การจัดสรรทรัพยากรทางการศึกษามีความเป็นธรรมและสร้างโอกาสให้กลุ่มเป้าหมายได้เข้าถึงการศึกษาที่มีคุณภาพทัดเทียมกลุ่มอื่น ๆ กระจายทรัพยากรทั้งบุคลากรทางการศึกษา งบประมาณและสื่อเทคโนโลยีได้อย่างทั่วถึง
8. **การนำกรอบคุณวุฒิแห่งชาติ (NQF) และกรอบคุณวุฒิอ้างอิงอาเซียน (AQRF) สู่การปฏิบัติ**เป็นการผลิตและการพัฒนากำลังคนเพื่อการพัฒนาประเทศ โดยใช้กรอบคุณวุฒิแห่งชาติ เชื่อมโยงระบบการศึกษาและการอาชีพ โดยใช้กลไกการเทียบโอนประสบการณ์ด้วยธนาคารหน่วยกิตและการจัดทำมาตรฐานอาชีพในสาขาที่สามารถอ้างอิงอาเซียนได้
9. **การพัฒนาเด็กปฐมวัยให้ได้รับการดูแลและพัฒนาก่อนเข้ารับการศึกษาเพื่อพัฒนาร่างกาย จิตใจวินัย อารมณ์ สังคม และสติปัญญาให้สมกับวัย** เพื่อเป็นการขับเคลื่อนแผนบูรณาการการพัฒนาเด็กปฐมวัย ตามพระราชบัญญัติการพัฒนาเด็กปฐมวัย พ.ศ. 2562 สู่การปฏิบัติเป็นรูปธรรม โดยหน่วยงานที่เกี่ยวข้องนำไปเป็นกรอบในการจัดทำแผนปฏิบัติการเพื่อพัฒนาเด็กปฐมวัย และมีการติดตามความก้าวหน้าเป็นระยะ
10. **การศึกษาเพื่ออาชีพและสร้างขีดความสามารถในการแข่งขันของประเทศ** เพื่อให้ผู้จบการศึกษาระดับปริญญาและอาชีวศึกษามีอาชีพและรายได้ที่เหมาะสมกับการดำรงชีพและคุณภาพชีวิตที่ดีมีส่วนช่วยเพิ่มขีดความสามารถในการแข่งขันในเวทีโลกได้
11. **การพลิกโฉมระบบการศึกษาไทยด้วยการนำนวัตกรรมและเทคโนโลยีที่ทันสมัยมาใช้ในการจัดการศึกษาทุกระดับการศึกษา** เพื่อให้สถาบันการศึกษาทุกแห่งนำนวัตกรรมและเทคโนโลยีที่ทันสมัยมาใช้ในการจัดการศึกษาผ่านระบบดิจิทัล
12. **การเพิ่มโอกาสและการเข้าถึงการศึกษาที่มีคุณภาพของกลุ่มผู้ด้อยโอกาสทางการศึกษา และผู้เรียนที่มีความต้องการจำเป็นพิเศษ** เพื่อเป็นการเพิ่มโอกาสและการเข้าถึงการศึกษาที่มีคุณภาพของกลุ่มผู้ด้อยโอกาสทางการศึกษา และผู้เรียนที่มีความต้องการจำเป็นพิเศษ
13. **การจัดการศึกษาในระบบ นอกระบบ และตามอัธยาศัย โดยยึดหลักการเรียนรู้ตลอดชีวิตและการมีส่วนร่วมของผู้มีส่วนเกี่ยวข้อง** เพื่อเพิ่มโอกาสและการเข้าถึงการศึกษาที่มีคุณภาพของกลุ่มผู้ด้อยโอกาสทางการศึกษาและผู้เรียนที่มีความต้องการจำเป็นพิเศษ

เนื่องด้วยสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) ในปัจจุบัน ได้ก่อให้เกิดความนิยมในรูปแบบการเรียนการสอนออนไลน์ (Online) มากยิ่งขึ้น ส่งผลกระทบอย่างมีนัยสำคัญต่อการเตรียมผู้เรียนไทยให้มีทักษะที่จำเป็นในศตวรรษที่ 21 ซึ่งมุ่งเน้นความเป็นผู้ประกอบการ (Entrepreneurship) และความสามารถในการปรับตัวเข้ากับสถานการณ์ต่าง ๆ (Resilience) รวมถึงปัญหาความปลอดภัยของสถานศึกษาและปัญหาความเหลื่อมล้ำของโอกาสในการศึกษาที่นับวันจะทวีความรุนแรงมากยิ่งขึ้น

**7 วาระเร่งด่วน (Quick Win) ของกระทรวงศึกษาธิการ**

**วาระที่ 1 เรื่องความปลอดภัยของผู้เรียน** โดยจัดให้มีรูปแบบ วิธีการ หรือกระบวนการในการดูแลช่วยเหลือนักเรียน เพื่อให้ผู้เรียนเกิดการเรียนรู้อย่างมีคุณภาพ มีความสุข และได้รับการปกป้องคุ้มครองความปลอดภัยทั้งด้านร่างกายและจิตใจ รวมถึงการสร้างทักษะให้ผู้เรียนมีความสามารถในการดูแลตนเองจากภัยอันตรายต่าง ๆ ท่ามกลางสภาพแวดล้อมทางสังคม

**วาระที่ 2 หลักสูตรฐานสมรรถนะ** มุ่งเน้นการจัดการเรียนรู้ที่หลากหลายโดยยึดความสามารถของผู้เรียนเป็นหลัก และพัฒนาผู้เรียนให้เกิดสมรรถนะที่ต้องการ

**วาระที่ 3 Big Data** พัฒนาการจัดเก็บข้อมูลอย่างเป็นระบบและไม่ซ้ำซ้อน เพื่อให้ได้ข้อมูลภาพรวมการศึกษาของประเทศที่มีความครบถ้วน สมบูรณ์ ถูกต้องเป็นปัจจุบัน และสามารถนำมาใช้ประโยชน์ได้อย่างแท้จริง

**วาระที่ 4 ขับเคลื่อนศูนย์ความเป็นเลิศทางการอาชีวศึกษา (Excellent Center)** สนับสนุนการดำเนินงานของศูนย์ความเป็นเลิศทางการอาชีวศึกษา (Excellent Center) ตามความเลิศของแต่ละสถานศึกษาและตามบริบทของพื้นที่ สอดคล้องกับความต้องการของประปัจจุบันและอนาคต ตลอดจนมีการจัดการเรียนการสอนด้วยเครื่องมือที่ทันสมัย สอดคล้องกับเทคโนโลยีปัจจุบัน

**วาระที่ 5 พัฒนาทักษะทางอาชีพ** ส่งเสริมการจัดการศึกษาที่เน้นพัฒนาทักษะอาชีพของผู้เรียน เพื่อพัฒนาคุณภาพชีวิต สร้างอาชีพและรายได้ที่เหมาะสม และเพิ่มขีดความสามารถในการแข่งขันของประเทศ

**วาระที่ 6 การศึกษาตลอดชีวิต** การจัดเรียนรู้ตลอดชีวิตสำหรับประชาชนทุกช่วงวัยให้มีคุณภาพและมาตรฐาน ประซาชนในแต่ละช่วงวัยได้รับการศึกษาตามความต้องการอย่างมีมาตรฐาน เหมาะสมและเต็มตามศักยภาพตั้งแต่วัยเด็กจนถึงวัยชรา และพัฒนาหลักสูตรที่เหมาะสมเพื่อเตรียมความพร้อมในการเข้าสู่สังคมผู้สูงวัย

**วาระที่ 7 การจัดการศึกษาสำหรับผู้ที่มีความต้องการจำเป็นพิเศษ** ส่งเสริมการจัดการศึกษาให้ผู้ที่มีความต้องการจำเป็นพิเศษได้รับการพัฒนาอย่างเต็มศักยภาพสามารถดำรงชีวิตในสังคมอย่างมีเกียรติ ศักดิ์ศรีเท่าเทียมกับผู้อื่นในสังคม สามารถช่วยเหลือตนเองและมีส่วนร่วมในการพัฒนาประเทศ

**แผนพัฒนาการศึกษาสำนักงานเขตพื้นที่การศึกษามัธยมศึกษาสงขลา สตูล**

**(พ.ศ. 2561-2564)**

 **วิสัยทัศน์** (Vision) สำนักงานเขตพื้นที่การศึกษามัธยมศึกษาสงขลา สตูล เป็นองค์กรแห่งการเรียนรู้ บริหารจัดการศึกษาที่มีคุณภาพสู่มาตรฐานระดับสากลในสังคมพหุวัฒนธรรม ตามหลักปรัชญาของเศรษฐกิจพอเพียง

**นิยามวิสัยทัศน์** องค์กรแห่งการเรียนรู้ หมายถึง องค์กรที่บุคลากรมีการแลกเปลี่ยนเรียนรู้ร่วมกัน สร้างช่อง ทางการเรียนรู้เพื่อเอื้อโอกาส ในการพัฒนาตนเองและองค์กรสู่ความเป็นเลิศ สร้างองค์ความรู้ที่ดีที่สุดของ องค์กร (best practice) ให้ทันและรองรับต่อการเปลี่ยนแปลงของสังคมโลกที่เกิดขึ้นตลอดเวลา

**บริหารจัดการศึกษาที่มีคุณภาพ** หมายถึง การประสาน ส่งเสริม สนับสนุนและพัฒนา สถานศึกษา ในการพัฒนาผู้เรียนให้มีความรู้ มีทักษะชีวิต เป็นคนดี มีปัญญา มีคุณธรรม ใช้ชีวิตอย่างมี ความสุขในสังคมโลก

**มาตรฐานระดับสากล** หมายถึง ผู้เรียนมีศักยภาพเป็นพลโลก การจัดการเรียนการสอน เทียบเคียงมาตรฐานสากล และการบริหารจัดการด้วยระบบคุณภาพ

**สังคมพหุวัฒนธรรม** หมายถึง การจัดการศึกษาให้อยู่ร่วมกันในสังคมที่หลากหลาย วัฒนธรรมอย่างสันติและมีความสุข

หลักปรัชญาของเศรษฐกิจพอเพียง หมายถึง การน้อมนำแนวทางหลักปรัชญาในการทำงาน และการดำเนินชีวิตหลักปรัชญาของเศรษฐกิจพอเพียง มาใช้ในการประสาน ส่งเสริม สนับสนุน การจัดการศึกษา

**ค่านิยมองค์การ**

 “ถือประโยชน์ของนักเรียนและสถานศึกษาเป็นสำคัญ”

 (Students and Schools Come First : SSCF)

**พันธกิจ**

1. ประสาน ส่งเสริม สนับสนุนกำกับ ติดตามและประเมินคุณภาพการจัดการศึกษาของสถานศึกษาให้มีคุณภาพ สอดคล้องและรองรับกระแสการเปลี่ยนแปลงของโลกศตวรรษที่ 21
2. พัฒนาการให้บริการทางการศึกษาอย่างทั่วถึง เป็นธรรม และได้มาตรฐานคุณภาพ
3. ประสาน ส่งเสริม สนับสนุนการจัดการศึกษาของบุคคล องค์กร และสถาบันอื่นๆ
4. พัฒนาสำนักงาน และสถานศึกษาให้เป็นองค์กรแห่งการเรียนรู้ อย่างมีส่วนร่วม
5. ปลูกฝัง คุณธรรม จริยธรรมและการอยู่ร่วมกันอย่างมีความสุขในสังคมพหุวัฒนธรรม บนพื้นฐานหลักปรัชญาของเศรษฐกิจพอเพียง

 **เป้าประสงค์รวม (Goal)**

1. นักเรียนมีคุณภาพตามมาตรฐานการศึกษา เทียบเคียงมาตรฐานสากลบนพื้นฐาน ของความเป็นไทยตามแนวทางหลักปรัชญาของเศรษฐกิจพอเพียง

2. นักเรียนทุกคนได้รับโอกาสทางการศึกษาอย่างเสมอภาค และเท่าเทียม

3. ครูและบุคลากรทางการศึกษา ปฏิบัติงานตามสมรรถนะวิชาชีพและมาตรฐานวิชาชีพ

4. สถานศึกษาและสำนักงานเขตพื้นที่การศึกษามัธยมศึกษา เขต 16 มีการบริหารจัดการ ที่ได้มาตรฐาน

5. สำนักงานเขตพื้นที่การศึกษา สถานศึกษา นำหลักปรัชญาของเศรษฐกิจพอเพียงมาประยุกต์ ใช้ในการบริหารจัดการและพัฒนาคุณภาพการศึกษา

**ยุทธศาสตร์**

**ยุทธศาสตร์ที่ 1 จัดการศึกษาเพื่อความมั่นคง**

**กลยุทธ์**

1. เสริมสร้างความมั่นคงของสถาบันหลักและการปกครองในระบอบประชาธิปไตย อันมีพระมหากษัตริย์ทรงเป็นประมุข
2. เสริมสร้างการอยู่ร่วมกันอย่างมีความสุขในสังคมพหุวัฒนธรรม
3. ปลูกฝังคุณธรรมจริยธรรม และค่านิยมที่พึงประสงค์ การอยู่ร่วมกันและดำรงตน ตามหลักปรัชญาของเศรษฐกิจพอเพียง

**ยุทธศาสตร์ที่ 2 พัฒนาคุณภาพผู้เรียนและส่งเสริมการจัดการศึกษาเพื่อสร้างขีดความสามารถในการแข่งขัน**

**กลยุทธ์**

1. เสริมสร้างความเข้มแข็งในการพัฒนาผู้เรียนอย่างมีคุณภาพ

2. พัฒนาคุณภาพกระบวนการเรียนรู้

3. สร้างขีดความสามารถในการแข่งขันทุกระดับ

4. ส่งเสริม สนับสนุนการทำวิจัยและนำผลการวิจัยไปใช้ในการพัฒนา การจัดการศึกษา

**ยุทธศาสตร์ที่ 3 ส่งเสริมสนับสนุนการพัฒนาครูและบุคลากรทางการศึกษา**

**กลยุทธ์**

1. พัฒนาระบบการบริหารงานบุคคลให้มีประสิทธิภาพ

2. พัฒนาครูและบุคลากรทางการศึกษาให้สามารถจัดการเรียนรู้อย่างมีคุณภาพ ในรูปแบบที่หลากหลาย สอดคล้องกับบริบทของพื้นที่

**ยุทธศาสตร์ที่ 4 ขยายโอกาสการเข้าถึงบริการทางการศึกษาและการเรียนรู้อย่างมีคุณภาพ**

**กลยุทธ์**

1. เพิ่มโอกาส ในการเข้าถึงบริการทางการศึกษาที่มีคุณภาพ อย่างเท่าเทียมและทั่วถึง

2. ลดความเลื่อมล้ำทางการศึกษา

**ยุทธศาสตร์ที่ 5 จัดการศึกษาเพื่อเสริมสร้างคุณภาพชีวิตที่เป็นมิตรกับสิ่งแวดล้อม**

 **กลยุทธ์**

ส่งเสริมการจัดกระบวนการเรียนรู้ สร้างจิตสำนึก และสร้างเครือข่ายความร่วมมือ เพื่อสร้าง เสริมคุณภาพชีวิตที่เป็นมิตรกับสิ่งแวดล้อมตามแนวทางหลักปรัชญาของเศรษฐกิจพอเพียง

**ยุทธศาสตร์ที่ 6 พัฒนาระบบบริหารจัดการและส่งเสริมการมีส่วนร่วม**

**กลยุทธ์**

1. พัฒนาระบบบริหารจัดการให้มีประสิทธิภาพ

2. สร้างความเข้มแข็งในการบริหารจัดการแบบมีส่วนร่วม

3. ส่งเสริมการมีส่วนร่วมในการพัฒนาคุณภาพผู้เรียน

**ค่าเป้าหมายผลการดำเนินงานตามตัวชี้วัดตามคำรับรองในการปฏิบัติราชการของสถานศึกษา**

**โรงเรียนควนเนียงวิทยา สำนักงานเขตพื้นที่การศึกษามัธยมศึกษาสงขลา สตูล**

**สำนักงานคณะกรรมการการศึกษาขั้นพื้นฐาน**

|  |  |
| --- | --- |
|  ยุทธศาสตร์ | ตัวชี้วัด |
|
| ยุทธศาสตร์ที่ 1การจัดการศึกษาเพื่อความมั่นคง | ตัวชี้วัดที่ 1 ร้อยละของผู้เรียนได้รับการสร้างภูมิคุ้มกัน ป้องกันและแก้ไขปัญหาสิ่งเสพติดในสถานศึกษา |
| ตัวชี้วัดที่ 2 ร้อยละของผู้เรียนมีคุณธรรม จริยธรรม คุณลักษณะอันพึงประสงค์ตามหลักหลักสูตรและค่านิยมหลัก 12 ประการ |
| ตัวชี้วัดที่ 3 ระดับความ สำเร็จของสถานศึกษาในการนำหลักปรัชญาของเศรษฐกิจพอเพียงมาใช้ในการจัดกระบวนการเรียนร**ู้** |
| ตัวชี้วัดที่ 4 ระดับความสำเร็จของสถานศึกษาที่ใช้กระบวนการลูกเสือ /เนตรนารี / ยุวกาชาด ในการจัดการเรียนการสอน /กิจกรรมเพื่อเสริมสร้างความเป็นพลเมืองดี (Civic Education) |
| ยุทธศาสตร์ที่ 2 การพัฒนาและส่งเสริมคุณภาพการจัดการศึกษาเพื่อสร้างขีดความสามารถในการแข่งขัน | ตัวชี้วัดที่ 1 ผู้เรียนมีสมรรถนะที่สำคัญสู่ศตวรรษที่ 211.7 ร้อยละของผู้เรียนในระดับมัธยมศึกษาได้รับการส่งเสริมให้มีแรงจูงใจสู่อาชีพ ด้วยการแนะแนวและได้รับการพัฒนาความรู้ทักษะที่เหมาะสมเพื่อการมีงานทำในอนาคต 1.8 ร้อยละของผู้เรียนที่มีความสามารถตามสมรรถนะสำคัญของผู้เรียนตามหลักสูตรแกนกลางการศึกษาขั้นพื้นฐาน |
| ตัวชี้วัดที่ 2 ระดับความสำเร็จของสถานศึกษาที่ปรับปรุงพัฒนาหลักสูตรสถานศึกษาสอดคล้องกับมาตรฐานการเรียนรู้ ตัวชี้วัด เกณฑ์การจบการศึกษาและการบริหารจัดการหลักสูตร ฉบับปรับปรุง พ.ศ. 2560 |
| ตัวชี้วัดที่ 3 ร้อยละของครูและบุคลากรทางการศึกษามีการวัดและประเมินผู้เรียนที่มีคุณภาพตามหลักการวัดและประเมินผลสอดคล้องกับมาตรฐานและตัวชี้วัด |
| ตัวชี้วัดที่ 4 ร้อยละของครูและบุคลากรทางการศึกษา สามารถประยุกต์ใช้ระบบเทคโนโลยีสารสนเทศและการสื่อสารในการจัดการเรียนรู้ได้อย่างมีประสิทธิภาพ |

|  |  |
| --- | --- |
| ยุทธศาสตร์ | ตัวชี้วัด |
|
| ยุทธศาสตร์ที่ 3 ส่งเสริม สนับสนุนการพัฒนาครูและบุคลากรทางการศึกษา | ตัวชี้วัดที่1 ร้อยละของครูและบุคลากรทางการศึกษาได้รับการพัฒนาตามมาตรฐานวิชาชีพ |
| ตัวชี้วัดที่ 2 ระดับความสำเร็จของสถานศึกษามีการวิจัยเชิงปฏิบัติการที่สามารถนำไปใช้ประโยชน์ได้ |
| ตัวชี้วัดที่ 3 ระดับความสำเร็จของสถานศึกษาที่มีระบบการบริหารงานบุคคลที่มีประสิทธิภาพ |
| ยุทธศาสตร์ที่ 4สร้างโอกาสความเสมอภาค การเข้าถึงบริการทางการศึกษาและการเรียนรู้อย่างมีคุณภาพ | ตัวชี้วัดที่ 1 ร้อยละของประชากรวัยเรียนได้รับโอกาสในการเข้ารับการศึกษาภาคบังคับเพิ่มขึ้น |
| ตัวชี้วัดที่ 2 อัตราการออกกลางคันของผู้เรียนลดลง |
| ตัวชี้วัดที่ 3 ร้อยละของผู้เรียนที่จบการศึกษาภาคบังคับได้รับโอกาสในการศึกษาต่อเพิ่มขึ้น |
| ตัวชี้วัดที่ 4 ระดับความสำเร็จของสถานศึกษาที่จัดระบบดูแลช่วยเหลือนักเรียนได้อย่างมีประสิทธิภาพ |
| ยุทธศาสตร์ที่ 5การจัดการศึกษาเพื่อสร้างเสริมคุณภาพชีวิตที่เป็นมิตรกับสิ่งแวดล้อม | ตัวชี้วัดที่ 1 ระดับความสำเร็จของสถานศึกษาที่จัดกิจกรรมเพื่อสร้างเสริมคุณภาพชีวิตที่เป็นมิตรกับสิ่งแวดล้อม |
| ตัวชี้วัดที่ 2 ร้อยละของผู้เรียนมีพฤติกรรมที่แสดงออกถึงความตระหนักในความสำคัญของการดำเนินชีวิตที่เป็นมิตรกับสิ่งแวดล้อม |
| ตัวชี้วัดที่ 3 ระดับความสำเร็จของสถานศึกษาที่จัดการเรียนการสอนยึดโยงกับบริบทของชุมชนท้องถิ่น |
| ยุทธศาสตร์ที่ 6 การพัฒนาระบบบริหารจัดการและส่งเสริมให้ทุกภาคส่วนมีส่วนร่วมในการจัดการศึกษา | ตัวชี้วัดที่ 1 ระดับความสำเร็จของสถานศึกษาทุกระดับร่วมกันส่งเสริมสนับสนุนให้ผู้ปกครอง ชุมชน / สังคม มีส่วนร่วมในการพัฒนาคุณภาพผู้เรียน |
| ตัวชี้วัดที่ 2 ระดับความสำเร็จของสถานศึกษาที่มีการนิเทศภายในที่เป็นระบบ |
| ตัวชี้วัดที่ 3 ระดับความสำเร็จของสถานศึกษาที่นำนวัตกรรมมาใช้พัฒนาระบบการประกันคุณภาพภายใน |

**6 วาระ การพัฒนาการศึกษา**

**สำนักงานเขตพื้นที่การศึกษามัธยมศึกษาสงขลา สตูล**

|  |
| --- |
| 6 วาระ การพัฒนาการศึกษา สพม.16 |
| **1. โรงเรียนสวย** | 1. มีสภาพแวดล้อมร่มรื่น สะอาด สวยงาม ปลอดภัยและมีความพร้อมในการจัดการเรียนรู้ |
| **2. การบริหารจัดการ** | 1. การพัฒนาผู้บริหารสถานศึกษา/ผู้บริหารการศึกษา2. การป้องกันและแก้ปัญหาการทุจริต3. การประชาสัมพันธ์4. การประกันคุณภาพภายใน5. การนำเทคโนโลยีมาใช้ในการบริหารจัดการ6. การบริหารจัดการสารสนเทศ |
| **3. ครูมืออาชีพ** | 1. การประพฤติตนตาม วินัย คุณธรรม จริยธรรม และจรรยาบรรณวิชาชีพครู2. การพัฒนาตนเองและวิชาชีพ3. ความสามารถในการจัดการเรียนรู้4. ความก้าวหน้าในวิชาชีพ |
| **4. นักเรียนเก่ง** | 1. ค่าคะแนนการทดสอบการศึกษาขั้นพื้นฐานสูงขึ้น ร้อยละ 32. ความสามารถในการใช้ภาษาอังกฤษและภาษาที่สาม3. ความสามารถด้านดนตรี กีฬา ศิลปะ4. ก้าวหน้าโลกดิจิทัล |
| **5. นักเรียนดี** | 1. คุณลักษณะตามหลักสูตรและคุณธรรมอัตลักษณ์ของแต่ละโรงเรียน |
| **6. นักเรียนมีความสุข** | 1. การป้องกันและแก้ไขปัญหายาเสพติดในสถานศึกษา2. การส่งเสริมสุขภาวะ3. การยอมรับความแตกต่างทางวัฒนธรรมและอยู่ร่วมกันอย่างมีความสุข |

**2. มาตรฐานการศึกษาของโรงเรียนควนเนียงวิทยา**

| **ที่** | **มาตรฐาน / ตัวบ่งชี้** |
| --- | --- |
| **มาตรฐานที่ 1 คุณภาพของผู้เรียน** |
| 1.1 | **ผลสัมฤทธิ์ทางวิชาการของผู้เรียน** |
|  | 1.1.1 มีความสามารถในการอ่าน เขียน การสื่อสาร และการคิดคำนวณ |
|  | 1.2.2 มีความสามารถในการคิดวิเคราะห์ คิดวิจารณญาณ อภิปราย แลกเปลี่ยนความคิดเห็นและแก้ปัญหา |
|  | 1.1.3 มีความสามารถในการสร้างนวัตกรรม |
|  | 1.1.4 มีความสามารถในการใช้เทคโนโลยีสารสนเทศและการสื่อสาร |
|  | 1.1.5 มีผลสัมฤทธิ์ทางการเรียนตามหลักสูตรสถานศึกษา |
|  | 1.1.6 มีความรู้ ทักษะพื้นฐาน และเจตคติที่ดีต่ออาชีพ |
| 1.2 | **คุณลักษณะที่พึงประสงค์ของผู้เรียน** |
|  | 1.2.1 การมีคุณลักษณะและค่านิยมที่ดีตามที่สถานศึกษากำหนด |
|  | 1.2.2 ความภูมิใจในท้องถิ่น และความเป็นไทย |
|  | 1.2.3 การยอมรับที่จะอยู่ร่วมกันบนความแตกต่างและความหลากหลาย |
|  | 1.2.4 สุขภาวะทางร่างกาย และจิตสังคม |
| **มาตรฐานที่ 2 กระบวนการบริหารและการจัดการ** |
| 2.1 | มีเป้าหมาย วิสัยทัศน์ และพันธกิจ ที่สถานศึกษากำหนดชัดเจน  |
| 2.2 | มีระบบบริหารจัดการคุณภาพของสถานศึกษา |
| 2.3 | ดำเนินงานพัฒนาวิชาการที่เน้นคุณภาพผู้เรียนรอบด้านตามหลักสูตรสถานศึกษาและทุกกลุ่มเป้าหมาย |
| 2.4 | พัฒนาครูและบุคลากรให้มีความเชี่ยวชาญทางวิชาชีพ |
| 2.5 | จัดสภาพแวดล้อมทางกายภาพและสังคมที่เอื้อต่อการจัดการเรียนรู้อย่างมีคุณภาพ |
| 2.6 | จัดระบบเทคโนโลยีสารสนเทศเพื่อสนับสนุนการบริหารจัดการและการจัดการเรียนรู้ |
| **มาตรฐานที่ 3 กระบวนการจัดการเรียนการสอนที่เน้นผู้เรียนเป็นสำคัญ** |
| 3.1 | จัดการเรียนรู้ผ่านกระบวนการคิดและปฏิบัติจริง และสามารถนำไปประยุกต์ใช้ในชีวิตได้ |
| 3.2 | ใช้สื่อ เทคโนโลยีสารสนเทศและแหล่งเรียนรู้ที่เอื้อต่อการเรียนรู้ |
| 3.3 | มีการบริหารจัดการชั้นเรียนเชิงบวก |
| 3.4 | ตรวจสอบและประเมินผู้เรียนอย่างเป็นระบบและนำผลมาพัฒนาผู้เรียน |
| 3.5 | มีการแลกเปลี่ยนเรียนรู้และให้ข้อมูลสะท้อนกลับเพื่อพัฒนาและปรับปรุงการจัดการเรียนรู้ |